Volgens ’n ooreenkoms tussen die Wes-Kaapse departement van gemeenskaps­veiligheid, die polisie en die nasionale vervolgingsgesag van Suid-Afrika (NVG), sal diegene wat hulle skuldig maak aan die vandalisme van skole en skooleiendom geregtelik gestraf word en gevangenisstraf opgelê word.
“Ons is bekommerd dat voorvalle van vandalisme by skole dikwels nie in ’n ernstige lig gesien word nie aangesien die howe nie altyd ten volle bewus is van die impak van dié optrede op die skool en die onderwysdepartement nie,” sê Schäfer.